钦定古今图书集成/明伦汇编/闺媛典/第214卷 > 刘氏
## 钦定古今图书集成/明伦汇编/闺媛典/第214卷 > 刘氏

按《明外史列女传》：“刘氏，京师人。有松江人戍边者，诈
称无妻，娶刘。久之，遇赦，绐刘曰：‘吾暂归省’。遂不复往。
刘抵松访之，婿故不认，刘哭曰：‘良人弃我，我将安归’？
乃剪发为尼，行乞市上，人多怜而周之。刘置一棺，夜
卧其中五十馀年。邻火起，刘入棺呼曰：‘乞与阖棺，以
毕吾事’。遂焚死。”